ดวงจันทร์ สุวรรณี

ดวงจันทร์ สุวรรณี ชื่อเล่น หญิง (เกิด 14 มีนาคม พ.ศ. 2518) เป็นนักร้องลูกทุ่งหญิงชาวไทย เคยเป็นศิลปินสังกัดมีเดียส์ มิวสิค กรุ๊ป,มาสเตอร์เทป,แกรมมี่โกลด์,อาร์ สยามและกานต์มณี ลายไท ปัจจุบันเป็นศิลปินอิสระ มีผลงานเป็นที่รู้จักมากมาย อาทิ "โชว์เบอร์ไม่โชว์ใจ", "ฝากใจไว้กับเธอ", "ไม่กล้ามีรัก", "รักไม่มีศาล", เป็นต้น เธออยู่ในวงการบันเทิงมาแล้ว 35 ปี
ประวัติ.
เธอเกิดเมื่อวันที่ 14 มีนาคม พ.ศ. 2518 ที่จังหวัดพัทลุง มีน้องสาว 1 คน
เขาเข้าสู่วงการบันเทิงแรกๆ มีเพลงเอกคือ โชว์เบอร์ไม่โชว์ใจ, รองูเข้าฝัน, อย่าลืมคนไกล, น้ำตาโนราห์ ฯลฯ ในปี พ.ศ. 2546 จากการออกอัลบั้มในแนวลูกทุ่งชุดแรกชื่อ "โชว์เบอร์ไม่โชว์ใจ" ภายใต้สังกัดแกรมมี่โกลด์ และเป็นอัลบั้มเดียวที่เขาออกกับค่ายนี้ จนกระทั่งหายหน้าจากวงการไปช่วงหนึ่ง และกลับเข้าสู่วงการโดยการเป็นศิลปินสังกัดอาร์สยาม ออกผลงานเพลง 1 อัลบั้ม ได้แก่ "ฝากใจไว้กับเธอ" ก่อนที่เขาจะหมดสัญญากับอาร์สยาม และกลับเข้าสู่วงกานโดยการเป็นศิลปินสังกัดกานต์มณี ลายไท ออกผลงานเพลง 3 อัลบั้ม ได้แก่ "ไม่กล้ามีรัก", "แค่เสียงไม่เพียงพอ", "รอเธอเบอร์เดียว" และออกมาเป็นศิลปินอิสระ และออกผลงานเพลงล่าสุด "โทรมาทำไม เมื่อใจหมดรัก"
ผลงานเพลง.
อัลบั้มรวมเพลง.
รวมฮิต จากใจดวงจันทร์ (27 ตุลาคม 2549).
เป็นการนำบทเพลงที่โด่งดังและฮิตที่สุดของ ดวงจันทร์ สุวรรณี ตั้งแต่อัลบั้มชุดที่ 1 ถึงชุดที่ 3 มารวมไว้ในอัลบั้มนี้ และถ่ายภาพหน้าปกใหม่
ผลงานร่วมศิลปินอื่น.
10 ปี แกรมมี่ โกลด์ ดนตรีไม่มีพรมแดน (2548).
อัลบั้มพิเศษ 10 ปี แกรมมี่ โกลด์ ดนตรีไม่มีพรมแดน เป็นโปรเจกต์พิเศษในโอกาสครบรอบ 10 ปี ของค่าย แกรมมี่โกลด์ เป็นอัลบั้มที่นำบทเพลงที่ได้รับความนิยม ตลอด 10 ปี ที่ผ่านมา ของค่าย แกรมมี่โกลด์ มาขับร้องใหม่โดยศิลปินยอดนิยม กว่า 41 ชีวิต ทั้งสตริง ลูกกรุง และลูกทุ่ง ซึ่งอัลบั้มนี้มีทั้งหมด 3 ชุด ไมค์ ภิรมย์พร อยู่ชุดที่ 3
สุดรักลูกทุ่งกีตาร์หวาน (2550).
อัลบั้มพิเศษ สุดรักลูกทุ่งกีตาร์หวาน เป็นการรวม 12 เพลงดังมาเรียบเรียงใหม่ด้วยดนตรีกีตาร์ จาก 7 ศิลปินดาวรุ่ง รัชนก ศรีโลพันธุ์, ไผ่ พงศธร, ไมค์ ภิรมย์พร, เอกพล มนต์ตระการ, รัชนก ศรีโลพันธุ์ และ ดวงจันทร์ สุวรรณี
ดอกไม้จากผองศิษย์ด้วยรักแด่ครูสลา (2550).
อัลบั้มพิเศษ ดอกไม้จากผองศิษย์...ด้วยรักแด่ครูสลา เป็นอัลบั้มที่นำบทเพลงจากปลายปากกาของ ครูสลา คุณวุฒิ มาขับร้องใหม่โดย 10 ศิลปินหญิงแห่งยุค โดยดวงจันทร์ สุวรรณี ขับร้องเพลง
เพลงที่เปิด ทางช่อง 5 เพลง ผิดซองเพราะลองใจ
25 ปี แกรมมี่โกลด์ 25 ปี แห่งความผูกพัน ฉันและเธอ (2563).
โปรเจกต์พิเศษ เนื่องในโอกาสครอบรอบ 25 ปี ก่อตั้งสังกัด แกรมมี่โกลด์ การรวมตัวครั้งสำคัญ องเหล่าศิลปินชั้นนำ "สายเลือดแกรมมี่โกลด์" เพื่อยืนยันคำว่า 25 ปี แห่งความผูกพันฉันและเธอ 46 ศิลปิน ขับขาน 47 บทเพลงดัง ที่คัดสรรมาจากคลังเพลงเกือบ 3 หมื่น บทเพลง อยู่ร่วมด้วย ไมค์ ภิรมย์พร, ศิริพร อำไพพงษ์ เท่ห์ อุเทน พรหมมินทร์, อ๊อด โอภาส ทศพร, มนต์แคน แก่นคูน, ต่าย อรทัย, ไผ่ พงศธร, พรชัย วรรณศรี, เอกราช สุวรรณภูมิ, จอมขวัญ กัลยา, เอกพล มนต์ตระการ, ดวงจันทร์ สุวรรณี, กิตติศักดิ์ ไชยชนะ, แช่ม แช่มรัมย์, เสถียร ทำมือ, ไม้เมือง, ศร สินชัย, ดอกอ้อ ทุ่งทอง, ไหมไทย หัวใจศิลป์, เอิร์น สุรัตน์ติกานต์, จั๊กจั่น วันวิสา, แพรวา พัชรี, รัชนก ศรีโลพันธุ์, เอิ้นขวัญ วรัญญา, ข้าวทิพย์ ธิดาดิน, ก้านตอง ทุ่งเงิน, แสน นากา, เปาวลี พรพิมล, หญิงลี ศรีจุมพล, เต๋า ภูศิลป์, ลำยอง หนองหินห่าว, มีนตรา อินทิรา, มิ้วส์ อรภัสญาน์, ลำเพลิน วงศกร, เบลล์ นิภาดา, เบียร์ พร้อมพงษ์, ตรี ชัยณรงค์, เล้ง ศรันยกันย์, อิสร์ อิสรพงศ์, เวียง นฤมล, เจมส์ จตุรงค์, ส้ม พฤกษา, ฮาย ชุติมา, NAKED EYE และ แป้งร่ำ ศิวนารี